
GENERALNI SEKRETARIAT VLADE REPUBLIKE SLOVENIJE

gp.gs@gov.si
V vednost:

MINISTRSTVO ZA ZUNANJE IN EVROPSKE ZADEVE
EU-portal@gov.si

ODLOČITVE REPUBLIKE SLOVENIJE

V ZVEZI Z ZADEVAMI EVROPSKE UNIJE

PREDLOG ZA OBRAVNAVO

I.

1. Zadeva EU: 

Naslov dokumenta v slovenskem jeziku: Predlog uredbe Evropskega parlamenta in Sveta o zbiranju in souporabi podatkov v zvezi s storitvami kratkoročnega najema nastanitve ter spremembi Uredbe (EU) 2018/1724
Naslov dokumenta v delovnem jeziku EU: Proposal for a Regulation of the European Parliament and of the Council on data collection and sharing relating to short-term accommodation rental services and amending Regulation (EU) 2018/1724
Datum dokumenta: 14. 11. 2022
Številka dokumenta: 14741/22 
Medinstitucionalna oznaka: 2022/0358(COD)
Pri izdelavi predloga stališča so upoštevane še različice in priloge dokumenta EU: 

2. Vrsta odločitve RS: Stališče Republike Slovenije
3. Postopek sprejemanja zadeve EU v institucijah EU:

Postopek: Redni zakonodajni postopek 
Faza sprejemanja:  
4. Pristojni organ EU: 

Svet  EU v sestavi: COMP - Svet EU za konkurenčnost (notranji trg, industrija, raziskave in vesolje) 

Delovno telo Sveta EU: G.01.c - Delovna skupina za konkurenčnost in rast (c) turizem
5. Organ, pristojen za dokončen sprejem stališča RS:
  Državni zbor
6. Pravna podlaga za obravnavo v Državnem zboru: 
 Vlada Republike Slovenije pošlje predlog stališča Republike Slovenije v odločanje Državnemu zboru Republike Slovenije v skladu s prvim odstavkom 4. člena Zakona o sodelovanju med državnim zborom in vlado v zadevah Evropske unije. 
Pri delu v Državnem zboru bodo sodelovali:  Matjaž Han Dejan Židan
7. Roki:

Predviden čas pričetka obravnave zadeve EU v institucijah EU: 09. 01. 2023
Predviden čas sprejema zadeve EU v institucijah EU: 02. 03. 2023
Rok za odziv organa: 8. 12. 2022
Rok za obravnavo na seji Vlade in njenih odborih: 23. 02. 2023
Rok za obravnavo predloga stališča RS v DZ: 1. 03. 2023

Predlog z obrazložitvijo za skrajšanje oziroma podaljšanje rokov: 
Prosimo za čim prejšnjo obravnavo v DZ. Svet EU za konkurenčnost bo zadevo obravnaval na zasedanju v Bruslju dne 2. 3. 2023.
8. Organ, odgovoren za pripravo predloga stališča RS:

Organ: Ministrstvo za gospodarstvo, turizem in šport
Kontaktne osebe organa: Ana Božičnik, anastasia.jakolic
9. Delovna skupina Vlade, organizirana za posamezno področje zadev EU: 
DS18 - Notranji trg 

vodilni organ: MGRT - Ministrstvo za gospodarski razvoj in tehnologijo

vodja delovne skupine: Karla Pinter
Delovna skupina je predlog stališča RS obravnavala:  Ne
10. Predlog stališča RS je usklajen z organi:

Organ: Ministrstvo za gospodarski razvoj in tehnologijo, Ministrstvo za pravosodje, Služba Vlade Republike Slovenije za digitalno preobrazbo, Statistični urad RS
Kontaktna oseba organa: 

11. O predlogu stališča RS je bilo opravljeno posvetovanje z: 

12. Zahteva za obravnavo: na seji Odbora za gospodarstvo, na seji Vlade
	Matjaž Han

MINISTER


II.

PREDLOG

STALIŠČE RS
Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije sprejela naslednji sklep
A)

Republika Slovenija je sprejela (določila predlog)
Stališče Republike Slovenije
Vlada Republike Slovenije je sprejela na podlagi 49.h člena Poslovnika Vlade Republike Slovenije predlog stališča Republike Slovenije k zadevi Predlog uredbe Evropskega parlamenta in Sveta o zbiranju in souporabi podatkov v zvezi s storitvami kratkoročnega najema nastanitve ter spremembi Uredbe (EU) 2018/1724 - 14741/22, ki se glasi:

Republika Slovenija podpira prizadevanja Evropske komisije za večjo transparentnost v segmentu storitev kratkoročnega najema nastanitev, saj ta prinaša velike koristi za celoten turistični ekosistem in tudi širše. Vendar pa ima Slovenija določene pomisleke glede predloga vzpostavitve registra gostiteljev in postopka njihove registracije, kjer po oceni Slovenije ni jasno izpostavljene povezave med že obstoječimi registri gostiteljev kratkoročnega najema v državah članicah in nosilci registrskega postopka po nacionalni zakonodaji. Slovenija ima določene zadržke tudi glede nabora podatkov o dejavnosti, ki bi ga morale pošiljati spletne platforme za kratkoročni najem ter omejevanja dostopa do podatkov ki bodo zbrani na podlagi te Uredbe za potrebe uradne statistike.
B) (Za zakonodajne akte in odločitve politične narave)

POGLAVITNE REŠITVE IN CILJI PREDLOGA ZADEVE EU: 
Slovenija podpira prizadevanja Evropske komisije za večjo transparentnost v segmentu storitev kratkoročnega najema nastanitev, saj ta prinaša velike koristi za celoten turistični ekosistem in tudi širše. Vendar pa ima Slovenija določene pomisleke glede  predloga vzpostavitve registra gostiteljev  in postopka njihove registracije, kjer po oceni Slovenije ni jasno izpostavljene povezave  med  že obstoječimi  registri gostiteljev kratkoročnega najema v državah članicah in nosilci registrskega postopka po nacionalni zakonodaji. Slovenija ima določene zadržke tudi glede  nabora podatkov o dejavnosti, ki bi ga morale pošiljati spletne platforme za kratkoročni najem ter omejevanja dostopa do podatkov  ki bodo zbrani na podlagi te Uredbe    za potrebe uradne statistike.  

Slovenija se strinja, da je treba izzive povečevanja obsega storitev kratkoročnega najema obravnavati tudi na ravni EU, da bi se uvedlo več transparentnosti v podatkovno spremljanje in deljenje podatkov tega pomembnega dela platformske ekonomije na notranjem trgu EU. 

Storitve kratkotrajnega najema stanovanj so pomemben del turističnega ekosistema tudi v Sloveniji, vendar se zavedamo, da jih moramo ustrezno vključiti v preglednejši  in enoten EU podatkovni sistem,  ki bo obvezujoč tako za gostitelje kot za platforme, da bi tako bolje izkoristili  prednosti  in obvladovali negativne učinke  kratkoročne nastanitvene ekonomije tako na nacionalni kot evropski ravni. 

Negativni vplivi platformske ekonomije nastanitev se tudi v Sloveniji  kažejo v zmanjševanju dostopnosti do cenovno dostopnih stanovanj in najemnin za dolgoročni najem in s tem vplivajo na zmožnosti  lokalnega prebivalstva. 

Kažejo se tudi nesorazmerja  v poslovanju  do drugih  nastanitev tradicionalne ekonomije kot so hoteli, moteli, kampi itd.

Slovenija izpostavlja tudi določene nejasnosti Uredbe glede diskrecijske pravice države članice, da v registracijskem postopku gostiteljev kratkoročnega najema po tej Uredbi podrobno opredeli  enote in dolžino kratkoročnega oddajanja tako za fizične kot pravne osebe, ki jih opredeljuje  nacionalna zakonodaja. Pri tem je nejasno tudi ali bo registracijsko številko prejel gostitelj ali vsaka enota posebej. Slovenija ima zadržke tudi do določbe , da  pristojni državni organ šele  po izdaji  registrske številke  preverja izjavo oziroma dokazila, ki jih je predložil gostitelj v skladu s členom 5(1) in (2) in ob morebitnih neskladnostih in neodzivnosti gostitelja glede popravkov  naknadno ukrepa  s preklicem registrske številke.    

Nova pravila, ki obravnavajo problem razdrobljenosti podatkovnih baz, bodo zagotovo omogočila ustvarjanje boljšega nacionalnega in evropskega podatkovnega prostora,  ter posledično boljše in hitrejše oblikovanje odzivnih politik za preprečevanje negativnih učinkov kratkoročnega najema. 

Predlagani mehanizem dvosmerne izmenjave podatkov med spletno platformo za kratkoročne najeme in pristojnim nacionalnim organom  - »enotno digitalno vstopno točko«, je po mnenju Slovenije  potreben nadaljnje podrobne razprave. Predvsem v luči opredelitve enotne vstopne točke, le kot tehničnega vmesnika za izmenjavo informacij med platformami in nacionalnimi organi opredeljenimi za prejemanje informacij, se taka ureditev zdi neustrezna za potrebe celostne turistične statistike.

Iz istega razloga se prav tako ne zdi ustrezen tudi predlagani nabor podatkov o dejavnosti gostiteljev , ki naj bi ga pošiljale spletne platforme za kratkoročni najem v enotno digitalno vstopno točko. Najmanj, kar med predlaganim naborom podatkov manjka, so informacije o rezidentstvu gostov/turistov.

Slovenija v tem okviru izpostavlja tudi problematiko zagotavljanja uradnih statistik saj zbirni podatki spletnih platform, ki so predvideni za izmenjavo z Eurostatom in nacionalnimi vstopnimi točkami, nacionalnim statističnim uradom ne bodo omogočali pridobivanja relevantnih mikro-podatkov za zagotavljanje kakovostnih uradnih statistik na področju turizma in drugih relevantnih statističnih področjih (kot je na primer področje statistik stanovanj), ki jih mora Slovenija zagotavljati po statističnih uredbah. Uradna statistika z dostopom le do agregiranih podatkov ne more izpolniti poslanstva zagotavljanja kakovostnih statističnih podatkov za EU in nacionalne potrebe.

Slovenija ima tudi pomislek glede določila predloga Uredbe, ki navaja, da države članice ne bodo mogle zakonsko določiti dostopa do podatkov s spletnih platform za kratkoročni najem zunaj posebnega režima, določenega v tej uredbi oziroma bo nacionalnim statističnim uradom onemogočen neposreden dostop do mikropodatkov iz (lastnega) nacionalnega administrativnega vira (ki bo vzpostavljen oz. dopolnjen na podlagi te uredbe). 

To je v neskladju z Uredbo (ES) št. 223/2009 Evropskega parlamenta in Sveta o evropski statistiki, ki določa, da imajo nacionalni statistični uradi pravico do takojšnjega in brezplačnega dostopa in uporabe vseh administrativnih evidenc ter pravico povezovanja teh administrativnih evidenc s statistiko, kolikor je to potrebno za razvoj, pripravo in izkazovanje evropske statistike. 

Slovenija ima tudi pomislek glede opredelitve in števila nacionalnih nosilcev izvajanja Uredbe oziroma opredelitve nacionalnih organov kot so; organ odgovoren za enotno digitalno vstopno točko, nacionalni koordinator in organ, ki spremlja izvajanje.

Dodatna administrativna bremena, ki bi izhajala  iz preobsežnih obveznosti v zvezi z registracijo nosilcev kratkoročnih najemov, zbiranjem podatkov o njihovi dejavnosti s strani platform ter poročanjem o izvajanju Uredbe, bi po oceni Slovenije lahko zmanjšala učinek Uredbe h krepitvi sicer močnega prispevka platformskih kratkoročnih najemov k celostni  nastanitveni ekonomiji EU. 

OCENA VPLIVOV IN POSLEDIC PREDLOGA ZADEVE EU: 
Vpliv na pravni red

Ni vpliva na pravni red.

Posledice za proračun

DA
Vpliv na gospodarstvo

DA
Vpliv na javno upravo

DA
Vpliv na okolje

NE
Drugo

C)

Predstavniki RS, ki bodo zastopali stališče RS v institucijah EU: 
anastasia.jakolic

